burgasdotpro/wikipedia huggingface dataset:
Alfa Circini

Alfa Circini (α Cir/ α Circini/ Alpha Circini) je najjasnejšia hviezda v súhvezdí Kružidlo. Nachádza sa v tom istom zornom poli triédra ako alfa Centauri, južne od nej. Už ďalekohľadom s priemerom objektívu 6 cm možno pozorovať, že táto hviezda magnitúdy 3,19 má v odstupe 15,7“ sprievodcu s magnitúdou 8,6. Je to fyzická dvojhviezda. Obe zložky sú na hlavnej postupnosti, ale hlavná je žltobiela typu Ap a sprievodca oranžový so spektrálnym typom K5 V.
Policajti z centra

Policajti z centra je česko-slovenský detektívny seriál, nakrútený v roku 2011.
Seriál vysiela Česká televízia od 31. januára 2013. Na slovenskej televízii mal seriál premiéru 5. apríla 2013.
Dej.
V každej časti kriminalisti riešia a uzavrú jeden prípad, pričom v jednotlivých dieloch sa rozvíjajú aj osudy hlavných postáv.
Ekvinokcium (súradnice)

Ekvinokcium je astronomický pojem označujúci čas, ku ktorému sú udané súradnice hviezd v astronomických atlasoch a hviezdnych mapách. V dôsledku precesie sa súradnice objektov (v prípade rovníkových súradníc rektascenzia-α a deklinácia-δ) po čase menia a tak je nutné mapy obnovovať. Obvykle sa mapy k inému ekvinokciu robia každých 25 rokov (1950, 1975, 2000). Aktuálne sa používajú súradnice k ekvinokciu 2000.0.
Ekvinokcium sa udáva aj pri elementoch dráh. Stredné ekvinokcium sa udáva pri polohách planét, kde sa súradnicový systém vzťahuje na začiatok roka.
Hierarchia katolíckej cirkvi

Hierarchia katolíckej cirkvi.
Námestie Májového povstania českého ľudu

Námestie Májového povstania českého ľudu môže byť:
Májové povstanie

Májové povstanie môže byť:
Májové povstanie českého ľudu

Májové povstanie českého ľudu (; iné názvy: Májové povstanie (v roku 1945), České národné povstanie (v roku 1945), České povstanie v máji 1945) bolo otvorené ozbrojené vystúpenie českého a moravského ľudu proti nacistickým okupantom (a ich kolaborantom) od 1. mája do 9../11. mája 1945, teda v posledných dňoch druhej svetovej vojny. Na čele stála Česká národná rada. 
Začalo sa 1. mája 1945 lokálnymi vzburami v niektorých moravských a českých mestách (Přerov, Nymburk). 3. mája sa rozšírilo do severovýchodných Čiech (Železný Brod, Semily, Jilemnice), o deň neskôr do oblasti Kladna a 5. mája vyvrcholilo formou tzv. Pražského povstania (pozri samostatný článok), ktoré trvalo do 9. mája 1945 a bolo signálom na povstanie Čechov a Moravanov na celom okupovanom území. Hoci Nemci kapitulovali Českej národnej rade už 8. mája, viacero nemeckých jednotiek kapituláciu ignorovalo a povstanie sa preto skončilo až oslobodením Prahy sovietskymi vojskami ráno 9. mája 1945. V dňoch 9. a 11. mája 1945 pokračovali ešte prestrelky medzi Nemcami a domácim obyvateľstvom.
Olt (rieka v Rumunsku)

Olt () je rieka v Rumunsku, ľavostranný prítok Dunaja. 
Tok rieky.
Pramení v pohorí Hășmaș vo Východných Karpatoch, v nadmorskej výške okolo Pokračuje prevažne južným smerom cez Južné Karpaty do rovinatej Valašskej nížiny, kde sa vlieva do Dunaja.
Sigma-kalkul

Sigma kalkul je beztypový deklaratívny jazyk, ktorý popisuje minimálny model objektovo orientovaného programovania. Slúži ako formálna báza pre model výpočtu s netypovanými objektami. Pre symbol sigma sa používa grécke písmo ς.
Menej formálne povedané je sigma kalkul veľmi jednoduchý programovací jazyk, ktorého program je práve jeden ς-výraz. Vďaka jednoduchosti jazyka je možné formálne a presne matematicky popísať sémantiku výpočtu modelovaného ς-výrazom v tomto jazyku.
Definícia.
ς-výraz je výraz v tvare:
kde pre formula_5 je formula_6 je unikátne návestie metódy objektu, formula_7 je tzv. "binder", ktorý naväzuje hostujúci objekt na premennú v argumente formula_8 a formula_9 je telo metódy. ς-výraz pre invokáciu alebo modifikáciu metódy redukujeme na jednoduchší výraz. Redukcia musí byť validná substitúcia, t.j. textová náhrada, po ktorej sa žiadna voľná premenná nestane viazanou. Voľná premenná je taká premenná tela metódy, ktorá sa aspoň raz v rámci objektu vyskytuje voľne, teda mimo "bindera". Analogicky, viazaná premenná je taká premenná, ktorá je v každom výskyte viazaná ako parameter "bindera".
Mériones

Mériones alebo Mérionés alebo Meriones (, ) môže byť v gréckej mytológii:
Meriones môže byť aj:
Pohorelská Maša

Pohorelská Maša je miestna časť Pohorelej, obce v okrese Brezno.
Poloha.
Leží v údolí Hrona, v nadmorskej výške , na ceste I/66 z Brezna na Pusté Pole. Osadou prechádza aj železničná trať z Brezna do Margecian. Obec leží na severnom okraji Muránskej planiny a rovnomenného národného parku, severne sa vypínajú Nízke Tatry a zároveň ochranné pásmo národného parku.
Na západných svahoch vrchu Gindura () sa nachádza lyžiarske stredisko. 
Dejiny.
Osada vznikla v 2. polovici 18. storočia pri hámri (valcovni) a železiarskej hute. V roku 1903 tu postavili neogotický kostol.
SPOLOČNOSŤ 7 PLUS

SPOLOČNOSŤ 7 PLUS bolo slovenské vydavateľstvo periodickej tlače, ktoré vzniklo v roku 1990. Bolo druhé najväčšie vydavateľstvo na Slovensku a najväčšie bez účasti zahraničného kapitálu. Generálnou riaditeľkou bola "Mirjana Hronová Sikimič". Všetky tituly ktoré 7 Plus vydávala, pokračujú nadaľej pod vydavateľstvom News And Media Holding.
Plus JEDEN DEŇ

Plus JEDEN DEŇ je slovenský bulvárny denník, ktorý od roku 2006 vydáva SPOLOČNOSŤ 7 PLUS. Vychádza šesťkrát týždenne (okrem nedele), v piatok vychádza rozšírené vydanie s magazínom a televíznym programom na celý týždeň. Sobotná príloha sa nazýva "Plus JEDEN DEŇ receptár."
Prvé vydanie vyšlo 4. septembra 2006.
V súčasnosti je majiteľom denníka a vydavateľstva spoločnosť News and Media Holding a.s.
Náklad a čítanosť.
Priemerný tlačený náklad v októbri 2020 bol 48 065 výtlačkov, priemerný predaný náklad 32 455 výtlačkov. Priemerný tlačený náklad počas januára 2013 bol 70 372 kusov a priemerný predaný náklad 50 537 kusov.
Čad (hudobná skupina)

Čad je thrashmetalová kapela zo Svätého Jura. Vznikla v roku 1994. V zložení Pišta, Valér a Baška fungovala aj rock'n'rollová kapela Vandali.
Zabili, zabili dvoch chlapcov bez viny

Zabili, zabili dvoch chlapcov bez viny je slovenská ľudová pieseň. Spisovateľ Ján Lenčo ju uviedol ako svoju najmilšiu pieseň a k jej hrdinom prirovnáva padlých slovenských vojakov v Iraku. Milan Lasica na jej príklade (spolu s inými piesňami) poukázal, že poslucháč si často neuvedomuje celý text a sústreďuje sa len na úryvok. 
Existuje viacero nárečových variantov piesne, ako aj verzia začínajúca sa slovami: "Zajali, zajali".
Lod

Lod (hebrejsky: לוֹד – "Lod", arabsky: اَلْلُدّْ, "al-Ludd", grécko-latinsky: "Lydda") je mesto v centrálnom dištrikte v štáte Izrael. Nachádza sa juhovýchodne od mesta Tel Aviv v rovinatej pobrežnej planine. Leží v nadmorskej výške Na východnej strane mesta tečie rieka Nachal Ajalon.
Mériones (mytológia)

Mériones alebo Mérionés alebo Meriones (starogr. "Μηριόνης" – "Mériones"/iný prepis "Mérionés", ) je v gréckej mytológii syn Móla a Melfidy, vnuk krétskeho kráľa Deukalióna
Mériones bol jeden z pytačov krásnej Heleny, ktorá sa nakoniec vydala za spartského kráľa Menelaa.Keď potom trójsky princ Paris Helenu uniesol do Tróje, Menelaov brat mykénsky kráľ Agamemnón vyslal poslov ku všetkým achájskym kráľom, aby mu pomohli zachrániť Helenu a pomstiť Paridov čin vojnovou výpravou proti Tróji.
Mériones túto výzvu prijal a po boku krétskeho kráľa Idomenea prišiel k brehom Tróje s početnou armádou na štyridsiatich lodiach. Vo vojne bojoval potom Mériones statočne. Zabil až sedem významných trójskych bojovníkov. Vynikal hlavne v boji s kopijou, ale bol aj dobrý lukostrelec. Keď sa zúčastnil pretekov v lukostreľbe na počesť mŕtveho Patrokla, zostrelil holuba, ktorý letel až pod samotnými mračnami.
V závere vojny nechýbal medzi vybranými bojovníkmi, ktorí sa v trójskom koni dostali za hradby mesta a dobyli hrad kráľa Priama. Z vojny sa potom šťastlivo aj s Idomeneom vrátili domov.
Meno Mériona sa v odbornej literatúre stalo dobre známym koncom devätnásteho storočia, keď pri vykopávkach na Kréte našli v hroboch prevŕtané diviačie zuby, ktoré podľa opisu Homéra zdobili nahusto prišité aj Mérionovu prilbu z hovädzej kože. Tento popis sa zdal dlho nejasný a to až dovtedy, kým sa v hroboch našli aj vyobrazenia takýchto prílb. Predmety pochádzali z 15.- 14 storočia pred Kr. z obdobia viac než pol tisícročia pred Homérom, čo je udivujúcim dokladom presnosti Homérových opisov predmetov v jeho básnických dielach.
Zoznam najvyšších budov v meste Mexiko

Toto je zoznam najvyšších budov v meste Mexiko. Od roku 2003 je najvyššou budovou mesta Torre Mayor.
Belgické národné vodnopólové družstvo mužov

Belgické národné vodnopólové družstvo mužov je národné družstvo mužov, ktoré reprezentuje Belgicko v medzinárodných vodnopólových súťažiach a priateľských zápasoch. Funguje pod záštitou "Fédération Royale Belge de Natation" (FRBN). Za jeho najväčšie úspechy možno považovať 6 medailí z Olympijských hier a 3 medaily z Majstrovstiev Európy. 
Vrcholné podujatia.
Na olympijských hrách získalo belgické družstvo 6 medailí, z toho 4 strieborné a zvyšok bronzové. Prvé striebro vybojovalo hneď na prvej olympiáde v Londýne v roku 1900, keď ho reprezentoval klub "Brussels Swimming and Water Polo Club". Ďalšie tri striebra pridalo v rokoch 1908, 1920 a 1924. Poslednú medailu, bronzovú, získalo v Berlíne v roku 1936 a na poslednú olympiádu sa kvalifikovalo v roku 1964. Na Majstrovstvá sveta sa družstvu nepodarilo kvalifikovať ani raz. 
Na Majstrovstvách Európy sa družstvo zúčastnilo 14-krát, naposledy v Sofii 1985. Najlepšie umiestnenie dosiahlo v rokoch 1927, 1934 a 1947, keď skončilo na na bronzovej priečke. Po roku 1993, odkedy sa začala hrať kvalifikácia na ME, sa družstvo na ME nepredstavilo, keďže sa nekvalifikovalo ani do kvalifikácie hlavného európskeho šampionátu.
Evangelos Florakis (základňa)

Evangelos Florakis () je námorná základňa Cyperského námorníctva, ktorá sa nachádza na južnom pobreží ostrova v blízkosti priemyselnej komplexu s elektrárňou Vasilikos pri dedine Zygi, medzi Limassolom a Larnakou. Pred 11. júlom 2011 bola základňa hlavným sídlom jedného z piatich hlavných veliteľstiev Cyperského námorníctva. Toto veliteľstvo bolo zodpovedné za dohľad nad pobrežnými zariadeniami a ich personálom. Dnešný stav veliteľstva nie je známy. 
Základňa bola pomenovaná podľa genpor. Evangelosa Florakisa, hlavy Cyperskej národnej stráže, ktorý tragicky zahynul pri havárii vrtuľníka v júli 2002. Pred premenovaním bola známa pod názvom Námorná základňa Mari. 
11. júla 2011 sa tu odohrala tragická explózia, pri ktorej zahynulo 13 ľudí. Medzi obeťami bol aj veliteľ základne Lambros Lambru a náčelník Cyperského námorníctva Andreas Ioannides.
Alkandros

Alkandros (, ) môže byť:
Vedomosti

Vedomosti (podľa KSSJ sa jednotné číslo – teda "vedomosť" – nepoužíva, podľa staršieho Peciarovho "Slovníka slovenského jazyka" sa používa) sú učením osvojené poznatky, čiže zapamätané a pochopené fakty alebo vzťahy medzi faktami (v podobe napríklad pojmu, pravidla, poučky, zákona, vzorca, značky a pod.), najmä ak sa v nich odráža poznanie objektívnej skutočnosti vo vedomí toho, kto si ich osvojil.
I

I alebo i môže byť:
I môže byť aj:
i môže byť aj:
Gaštanový hájik

Gaštanový hájik () je miestna časť v Bratislave v mestskej časti Nové Mesto v okrese Bratislava III v okolí Železničnej stanice Bratislava predmestie a Železničnej zastávky Bratislava-Vinohrady. Názov oblasť dostala v roku 1957 podľa gaštanového hájika – pozemku s vysadenými gaštanmi, ktorý dnes už desaťročia neexistuje. Nachádza sa tu aj základná škola a poľnohospodárske družstvo. 
V minulosti tu končila električková trať – nachádza sa tu ich obratisko, dnes väčšina električiek pokračuje až do Rače.
Februárka

Februárka bol v minulosti hovorový názov pre:
Požiar v Matadore

Požiar v Matadore alebo požiar v Matadorke môže byť:
Požiar v Matadore v roku 2011

Požiar v Matadore v roku 2011 bol požiar, ktorý vypukol 2. novembra 2011 v priestoroch bývalej chemickej továrne Matador v rovnomennej lokalite v Bratislave, mestskej časti Petržalka. Uhoreli pri ňom traja ľudia.
Na mieste zasahovalo od 23. hodiny do šiestej ráno 65 hasičov z Bratislavy, Pezinka a Malaciek. V objekte našli zranenú ženu, 63-ročnú bezdomovkyňu, ktorá ich informovala, že tam sú ešte traja ľudia. V murovanej budove, ktorú hasiči prehľadávali, nikoho nenašli. Táto dvojpodlažná budova sa čiastočne zrútila okolo polnoci. Zhorené telá nezvestných troch ľudí boli nájdené v troskách neďalekého dreveného prístrešku.
Polícia následne začala stíhanie pre trestný zločin všeobecného ohrozenia.
Evangelos Florakis

Evangelos Florakis môže byť:
Rukopis z Akkry

Rukopis z Akkry (portug. Manuscrito encontrado em Accra) je dielo brazílskeho spisovateľa Paula Coelha. Z jeho predhovoru ku knihe vyplýva, že ho k jej napísaniu inšpiroval objav starých rukopisov neďaleko miesta Nag Hammádí v Egypte. Pergamen bol napísaný v troch jazykoch: arabsky, hebrejsky a latinsky. V Káhirskom múzeu určili dobu pôvodu na rok 1307 n.l. a miesto pôvodu mesto Akkra. 
Samotný dej sa týka dobytia Jeruzalema, ktoré sa začalo v roku 1099. Útočníkmi boli francúzski križiaci. V meste sa nachádzali kresťania, židia a moslimovia, ktorí tam mali svojich vodcov a Kopta, kronikár, pôvodom Grék. Autor sa sústreďuje na jeho poučenia občanom Jeruzalema v predvečer križiackeho útoku. Kniha nemá dej, je to skôr filozoficko-náboženský dialóg majstra a jeho žiakov. 
Zdroj.
Paulo Coelho, Rukopis z Akkry, IKAR, 2013, slovensky, strán 143, ISBN 978-80-551-3301-0
Félix II.

Félix II. (lat. "Felix II.") môže byť:
Félix III.

Félix III. (lat. "Felix III.") môže byť:
Vladimír Čech

Vladimír Čech môže byť:
Geláz I.

Svätý Geláz I. alebo Gelasius I. (čo bolo asi aj jeho pôvodné meno, * ?, Provincia Africa, alebo Rím – † 19. november 496, Rím, Taliansko) bol v rokoch 492496 49. rímsky pápež. 
Geláz bol pravdepodobne tretí a posledný pápež berberského pôvodu. Bol plodný spisovateľ, ktorý svojím štýlom stál na pomedzí medzi antikou a raným stredovekom. Svoj úrad zastával v dobe od roku 492 do svojej smrti. Predtým pôsobil ako pisár pápežských dokumentov u svojho predchodcu, pápeža Félixa III.. V roku 494 zaviedol tradíciu sprievodu od Rímskeho fóra do Baziliky Santa Maria Maggiore so sviecami na očistu počas kresťanského sviatku Obetovania Pána (Hromnice). V rámci svojho pontifikátu bol zástancom striktne katolíckej ortodoxie a aktívnejšie vyžadoval poslušnosť pápežskej autorite, čo zvyšovalo napätie medzi Západnou a Východnou cirkvou. Potlačil slávenie rímskeho sviatku Luperkálií.
Ostrogótske kráľovstvo

Ostrogótske kráľovstvo (iné názvy: Ostrogótska ríša, ríša Ostrogótov, kráľovstvo Ostrogótov) bolo kráľovstvo založené Ostrogótmi v dnešnom Taliansku a susedných oblastiach. Vzniklo roku 493 a zaniklo okolo roku 553. V Taliansku Ostrogóti nahrádzajú Odoakera.
Dejiny kráľovstva pozri v článku Ostrogóti.
Pozri aj.
Ostrogóti
Alkandros (Lýkia)

Alkandros (, ) je v gréckej mytológii lýkijský spojenec Trójanov v trójskej vojne.
O Alkandrovi sa zmieňuje grécky básnik Homér vo svojom epickom diele Iliada. Homér uvádza, že Alkandros bol lýkijský bojovník, ktorý so svojimi spojencami z Tróje bojoval proti Achájcom. Alkandra, ako aj mnoho jeho spolubojovníkov z Lýkie, zabil achájsky hrdina Odyseus.
Michael Harner

Michael Harner (* 27. apríl 1929, Washington D.C., USA.† 3. február 2018) bol americký antropológ, priekopník vo výskume šamanizmu, zakladateľ a prezident "Nadácie pre štúdium šamanizmu (Foundation for Shamanic Studies)" so sídlom v Mill Valley v Kalifornii.
Život.
Počas svojich antropologických výskumov domorodých kmeňov Shuar a Conibo, neskôr aj iných domorodých národov hornej Amazonky bol Harner začiatkom šesťdesiatych rokov minulého storočia zasvätený do šamanizmu. Stal sa zakladateľom prúdu „renesancie šamanizmu“ (neošamanizmu) v západnom svete. Je učiteľom šamanizmu a praktizuje „šamanské liečenie“.
Na základe jeho porovnávacích štúdií vznikol tzv. core šamanizmus, v ktorom popisuje svoj vlastný prístup k šamanizmu a jeho technikám. Harner je zároveň zakladateľom a prezidentom Nadácie pre štúdium šamanizmu (Foundation for Shamanic Studies (FSS)), ktorá sa venuje celosvetovému zachovaniu, ďalšiemu výskumu a šíreniu šamanských znalostí.
Ulica J. M. Hurbana (Žilina)

Ulica J. M. Hurbana je ulica v Žiline a nachádza sa západne od starého mesta.
Priebeh.
Ulica sa začína pri OC Mirage a vedie na západ až na križovatku ciest s ulicami Framborská a Ulica Andreja Kmeťa.
Švédske národné vodnopólové družstvo mužov

Švédske národné vodnopólové družstvo mužov je národné družstvo mužov, ktoré reprezentuje Švédsko v medzinárodných vodnopólových súťažiach a priateľských zápasoch. Funguje pod záštitou "Svenska Simförbundet" (SSF). Svoj prvý medzištátny zápas odohralo v roku 1908 na LOH v Londýne podľahlo . Za jeho najväčšie úspechy možno považovať 3 medailí z Olympijských hier a 3 medaily z Majstrovstiev Európy. 
Vrcholné podujatia.
Na olympijských hrách získalo švédske družstvo 3 medaily, z toho 1 striebornú. Tú získalo na domácej olympiáde v Štokholme v roku 1912. Dva bronzy pridalo v rokoch 1908 a 1920. Naposledy sa na OH predstavilo v roku 1980, keď kvôli bojkotu olympiády niektorými krajinami sa uvoľnilo miesto. Švédsko na tomto olympijskom turnaji skončilo na poslednom mieste. Na Majstrovstvá sveta sa družstvu nepodarilo kvalifikovať ani raz. 
Na Majstrovstvách Európy sa družstvo zúčastnilo 16-krát, naposledy v Bonne 1989. Získalo na nich 3 strieborné medaily, v rokoch 1926, 1947 a 1950. Neskôr sa umiestňovalo na spodných priečkach, resp. v nižšej výkonnostnej kategórii európskeho šampionátu. Posledné súťažné vystúpenie absolvovalo v roku 2002, keď hostilo B kategóriu Majstrovstiev Európy a tesne si nevybojovalo účasť v kvalifikácii na nasledujúce hlavne európske podujatie.
Mikuláš IV.

Mikuláš IV. (vlastným menom Girolamo Masci; * 30. september 1227, Lisciano, Taliansko – † 4. apríl 1292, Rím), bol 191. pápež katolíckej cirkvi. 
Pápežský úrad zastával v dobe od 22. februára 1288 do svojej smrti.
Zoznam najvyšších budov v Guadalajare (Mexiko)

Toto je zoznam najvyšších budov v mexickej Guadalajare.
Honorius IV.

Honorius IV. (vlastným menom Giacomo Savelli; * asi 1210, Rím, Taliansko – † 3. apríl 1287, Rím), bol 190. pápež katolíckej cirkvi. 
Pápežský úrad zastával v dobe od 2. apríla 1285 do svojej smrti.
Rakúske národné vodnopólové družstvo mužov

Rakúske národné vodnopólové družstvo mužov je národné družstvo mužov, ktoré reprezentuje Rakúsko v medzinárodných vodnopólových súťažiach a priateľských zápasoch. Funguje pod záštitou "Österreichischer Schwimmverband" (OSV). Za jeho najväčšie úspechy možno považovať 4. miesto na Olympijských hrách a bronz z Majstrovstiev Európy. 
Vrcholné podujatia.
Na olympijských hrách sa rakúske družstvo zúčastnilo 3-krát. Najlepšie umiestnenie dosiahlo hneď pri svojom prvom štarte, keď v roku 1912 v Štokholme skončilo štvrté. Naposledy štartovalo v Helsinkách 1952, kde skončilo na 12. mieste. Okrem toho sa 2-krát pokúšalo postúpiť na olympijský turnaj, ale v kvalifikácii skončilo zhodne na nepostupovom 8. mieste. Na Majstrovstvá sveta sa družstvu nepodarilo kvalifikovať ani raz. 
Na Majstrovstvách Európy sa družstvo zúčastnilo 11-krát, z toho 3 podujatia organizovalo. V roku 1931 pri svojom druhom štarte na ME získalo bronzovú medailu, keď zaostalo iba za a . Od roku 1970 sa na európskom šampionáte predstavovalo nepravidelne a naposledy v ňom súťažilo v roku 1995, keď podujatie organizovala rakúska Viedeň. Domáce družstvo na ňom skončilo jasne posledné. Neskôr sa nedokázalo kvalifikovať ani na európske majstrovstvá B kategórie.
Taríka

Taríka (-po arabsky; doslova: cesta, spôsob) je (akékoľvek) sufistické bratstvo, rád. Pôvodne v sufizme slovo taríka znamenalo premyslenú cestu k Pravde, až neskôr systém duchovných cvičení, askézy a zbožnosti. 
Charakteristika.
Vyššie spomenutá "cesta" znamená nielen vzostup do spirituálnych výšin, ale aj poznanie seba samého, lebo „len ten, kto pozná seba, pozná aj svojho Pána“. 
Novic rádu, teda ten, kto sa vyberá na spomínanú cestu, sa volá muríd. Jeho majster sa volá šajch. Novic sa učí a cvičí 3 roky. Po prijatí dostane adept rádový odev – chirku a pokrývku hlavy. Stáva sa dervišom (žobrák, ten, čo si otiera hlavu o dvere) alebo fakírom (chudobný). 
Členovia tarík sa zvyčajne ženia, žijú s rodinou a venujú sa svojmu zamestnaniu. V rádovom dome trávia len 40 dní za rok. Tam sa zúčastňujú na obrade zvanom „zikr“. 
Tarík v islame vzniklo asi 300, niektoré ako vetvy väčších bratstiev; dnes je tarík cca 70 až 80.
V 12. storočí boli taríky dôležitými spoločenskými organizáciami. V 15. a 16. storočí zažili zlatý vek. Prispievali k šíreniu islamu.
Čištíja

Čištíja (iné názvy: čistíja, češtíja, čestíja) je sufistické bratstvo (taríka) v južnej Ázii, ktoré založil Muínuddín Muhammad Čistí. Pôsobí v Pakistane, Indii a Bangladéši. 
Základ čištíje tvorí koncepcia „jednoty bytia, jednoty Boha a jednoty tvorstva“. Čištíja odmieta súkromné vlastníctvo, ktoré je vraj negáciou viery v Boha. Na prijatie do rádu nebolo potrebné konvertovať na islam. Čištíja hlásala pacifizmus, snažila sa dosiahnuť spravodlivý spoločenský poriadok, vyhýbala sa stykom so svetskou mocou. 
Vrchol dosiahla v 13. a 14. storočí.
Oltár Nebies

Oltár Nebies alebo (nesprávne) Chrám Nebies je komplex taoistických chrámov v obvode Tung-čcheng v historickej časti Pekingu. Jeho začiatky siahajú do začiatku 15. storočia. Čínski cisári sa tu modlili za dobrú úrodu.
V súčasnosti patrí spolu so Zakázaným mestom k najvyhľadávanejším pamiatkam Pekingu. V roku 1998 bol zapísaný na zoznam svetového dedičstva UNESCO.
Obetný oltár.
V čínskej mytologii sú báje o zrodení ľudstva, ale čínske nebo bolo prázdne, bez bohov, a bohovia nemali vymedzené ani žiadne určité miesto. Nadviazať s nimi spojenie mohli veriaci len v chrámoch postavených k tomuto účelu. Platilo to bez výnimky i pre cisára, ktorý musel vystupovať po schodišti do Chrámu Nebies na juhu svojho hlavného mesta Pekingu a prosiť nebo o požehnanie svojej vlády a o jej úspechy. Od ,Paláca odriekania“ na západe areálu kráčal k vlastnému okrúhlemu chrámu. Najvýznamnejšími objektmi tohto chrámu sú klenba Nebies a hlavná sieň modlitieb za dobrú úrodu.
Sieň modlitieb.
Je 31 metrov vysoká, stojí na vysokom trojstupňovom mramorovom podstavci kruhového pôdorysu, má tri tmavomodré strechy nad sebou a bola postavená v rovnakej dobe ako cisársky palác, v roku 1421.
Kruhový oltár.
Je to trojposchodová kamenná terasa, každé poschodie je ohraničené zábradlím z kameňa. Konali sa tu obrady obetí Nebesiam. 
Múr ozvien.
Je to budova obklopená kruhovitým múrom, preslávená dobrou akustikou. Keď niekto zašepká na jednej strane múra, ozvena to odnesie na opačný koniec. 
Oltár nebies.
V dávnych časoch slúžil na obetovanie. Je trojposchodový, z mramoru a prostriedok tvorí guľatý kameň, ktorý je základom prstenca. Dnes je hlavne dejiskom fotografovania. Každý Číňan stojaci na stredovom kameni sa tu chce dať vyfotografovať.
Sieň modlitieb za dobrú úrodu.
Táto stavba bola dokončená v roku 1420. Tvoria ju posvätné objekty. Je vybudovaná do vežovitého tvaru, má tri prstence a modré strechy z glazovaných tašiek. Modré strechy sú i na ostatných budovách. Hlavná sieň je bohato vyzdobená a v jej čele stojí modro-zlatý trón.
Chrám Preah Vihear

Preah Vihear je hinduistický chrám na severe Kambodže pri hraniciach s Thajskom. 
O územie na ktorom sa chrám nachádza viedli oba štáty v minulosti spor; v 60. rokoch 20. storočia bolo nakoniec priznané Kambodži. Chrám je zasvätený Šivovi, jeden z prvých chrámov bol na tomto mieste vystavaný už v 9. storočí.
V roku 2008 bol zapísaný na zozname svetového dedičstva UNESCO.
Shahrisabz

Shahrisabz (- súčasnou uzbeckou latinkou; po slovensky staršie Šahrisabz [prepis uzbeckého Шаҳрисабз] alebo Šachrisabz [prepis ruského Шахрисабз] alebo Šachrisiabz [prepis ruského Шахрисябз]) je mesto v Uzbekistane, ktorého počet obyvateľov v roku 1991 prekročil 50 000 obyvateľov. Leží 80 km južne od Samarkandu. Je známe ako rodné mesto Tímúra, jedného z veľkých stredovekých vojvodcov. 
V meste sa nachádza množstvo starobylých pamiatok, preto bolo jeho historické centrum v roku 2000 zapísané na zoznam svetového kultúrneho dedičstva UNESCO.
Ichon-Qal’a

Ichon-Qal’a alebo Ičan-Kala je malé opevnené vnútorné mesto v uzbeckom meste Chiva. 
Zahŕňa viac než 250 starých domov a ďalších asi 50 pamiatok, ktorých výstavba spadá prevažne do 18. – 19. storočia. K dominantám mesta patria vysoké kamenné vstupné brány. 
V roku 2001 bolo zapísané na zoznam svetového kultúrneho dedičstva UNESCO.
Moínuddín Čiští

Moínuddín Čiští (ďalšie mená pozri dole; *1141, Sístán – † 16. marec 1236) bol jeden z najväčších islamských mystikov, zakladateľ indického rádu čištíja. 
Meno.
Pred meno sa dáva niekedy titul:
Namiesto slova "Čiští" (v mene uvedenom vyššie na začiatku článku) bývajú často dlhšie výrazy, napr.:
Namiesto slova Čiští býva niekedy tvar Čistí. Slovo Čiští/Čistí v (dnešnej) iránskej perzštine znie Čeští/Čestí. 
Namiesto perzského (či urdského) Moínuddín/Mo’ínuddín/ Mo’ín al-Dín sa meno často prepisuje podľa štandardnej arabskej výslovnosti, čiže Muín ad-Dínalebo Muín-ad-Dín/Mu’ín-ad-Dín alebo Muín al-Dín/Mu’ín al-Dín alebo Muínu 'd-Dín/Mu’ínu 'd-Dín alebo Muínaddín/Mu’ínaddín alebo Muínuddín/Mu’ínuddín. V Indii sa píše aj Mu'inuddín alebo Móinuddín (मोइनुद्दीन) a podobne.
Jeho čestné mená sú napr. Garíb Nawáz ("dobrodinec chudobných") a Sultán al-Hind/Sultánu 'l-Hind/Sultán-ul-Hind ("sultán Indie").
Život.
Rodný Sístán opustil v roku 1153 alebo 1169 alebo 1178 a rozhodol sa pre duchovný život. S cieľom získať dobré náboženské vzdelanie sa vybral na cesty. Navštívil pritom aj veľa autorít tých čias, napríklad Abd al-Kádera Džíláního (Abd al-Kádira Džíláního). Po roku 1186 sa vrátil do Indie, kde sa usadil. Do svojho rádu prevzal niektoré indické zvyky. Významná je jeho hrobka v Adžméri v Indii, ku ktorej chodia moslimovia, sikhovia, hinduisti aj kresťania.
Ahmad ibn Idrís

Ahmad ibn Idrís (* 1760 – † 1837) bol marocký sufistický učiteľ a zakladateľ idrísovskej tradície. 
Bol presvedčený, že pravdivé poznanie sunny a Koránu veriacemu poskytne iba Boh. Každý moslim je povinný hľadať Boha. Idrísovská tradícia sufizmu sa rozšírila na Balkán, do Sýrie, Istanbulu, Cyrenajky, centrálnej Sahary, Sudánu, Somálska, Indonézie a Malajzie. Jeho syn neskôr založil ahmadovsko – idrísovský rád, ktorý pôsobí v Egypte a Sudáne.
Bektašija

Bektašija (iné názvy: bektášija, bektášíja; príslušníci sa po slovensky volajú bektaši) bola vplyvná taríka v Osmanskej ríši, existuje ale dodnes.
Bektašija sčasti zachováva niektoré predislamské zvyky, naopak nedodržuje niektoré moslimské rituály (ani modlitbu), prevzala prvky kresťanstva a šíitizmu. Muhammeda a Alího kladie na rovnakú úroveň s Alahom. Zdôrazňuje úlohu duchovného učiteľa. Sunniti považujú bektašiju za nemorálnu. 
Jednoduchá organizácia a tolerancia bektašije k nemoslimom prispela ku konverzii časti kresťanského obyvateľstva v rámci Osmanskej ríše.
Po likvidácii janičiarov v roku 1826 boli prenasledovaní aj bektaši. V Turecku bektašija oficiálne zanikla v roku 1925 (zrušenie sufistických rádov), centrála bektašije sa následne presunula do Albánska (kde boli počas komunistickej vlády bektaši prenasledovaní), neskôr do Egypta. Dnes má veľa stúpencov v Turecku, Albánsku a medzi albánskymi emigrantmi v USA.
Sufi

Sufi môže byť:
Súfí

Súfí môže byť:
Abd al-Kádir al-Džílání

Abd al-Kádir al-Džílání (-v spisovnej arabčine; iné prepisy: Abdalkádir/Abdu 'l-Kádir/Abdulkádir al-Džílání; po perzsky Abd al-Káder/Abdolkáder al-Džílání; po kurdsky "Evdilqadirê Geylanî"; pozri aj Abd al-Kádir; * 1077 alebo 1078, Perzia – † 1166, Bagdad) bol podľa tradície zakladateľ taríky (sufijského rádu) kádiríja.
Študoval v Bagdade islamské právo. Neskôr si získal medzi moslimami reputáciu ako dobrý kazateľ a učiteľ a vraj konvertoval veľa židov a kresťanov na islam. Jeho koncept sufizmu bol džihád voči vlastnej vôli s cieľom podrobiť sa Alahovej vôli.
Kyparissos

Kyparissos (, ) môže byť v gréckej mytológii:
Kyparissos môže byť aj:
Mansúr al-Halládž

Mansúr al-Halládž (-po arabsky; celým menom po arabsky Abú al-Mugít Husajn ibn Mansúr al-Halládž [existujú aj ďalšie verzie mena]; po perzsky (podľa novovekej výslovnosti) Abu 'l-Mogit Hosajn b. Mansur b. Mahammá Bajzávi Halládž alebo perzsky ľudovo Mansur-e Halládž; * august 857, At-Túr, dnešný Irán – † 26. marec 922, Bagdad) bol arabsky hovoriaci teológ a kazateľ z Perzie, ktorého poprava sa považuje za významný predel islamského mysticizmu.
Muhjí ad-Dín ibn Arabí

Muhjí ad-Dín ibn Arabí (arabsky: مُحِي اَلدِّينْ اِبْنُ الْعَرَبِي; narodený 28. júla 1165-10. novembra 1240) alebo s celým menom Muhjí ad-Dín ibn Muhammad bin Ali bin Muhammad al-Arabi al-Hatimî et-Tâî, slavný islamský mysliteľ, mystik, spisovateľ a básnik. Je známy aj pod menom Šejhul Ekber.- doslova "Najväčší učiteľ"; 
Narodil sa v Španielsku, veľa cestoval po Blízkom Východe.
Známe sú jeho myšlienky o jednote existencie a náuka o dokonalom človeku. Bol neprávom obviňovaný z panteizmu a z kacírstva. Je autorom veľkého počtu spisov. Jedným z najprísnejších kritikov Ibn al-Arabi je učenec Ibn Tajmíja. Podľa Ibn Tajmíja je jednota existencie kufr, takže tí, ktorí sa zastávajú tejto myšlienky, sú neveriaci.
Podľa Nefahata, jedeného z bagdadských ulama ktorý je autorom knihy o Muhjí ad-Dín ibn Arabí jeho počet diel je viac ako 500. Hovorí sa, že počet diel Ibn 'Arabimu samému nebol známy. Chcel ich prepisovať niekoľkokrát za svoj život na žiadosť svojich priateľov. Niektoré diela prežili dodnes v troch samostatných rukopisoch. 
Príklady diel:
Ibn al-Arabí

Ibn al-Arabí môže byť:
Gustave Ador

Gustave Ador (* 23. december 1845, Ženeva – † 31. marec 1928, Cologny) bol prezident Švajčiarska a Medzinárodného výboru Červeného kríža (1914 – 28).
Pôvodne vyštudoval právo. Prezidentom krajiny sa stal v roku 1917, keď nahradil Arthura Hoffmanna, a bol ním do konca roka 1919. Na začiatku 20-tich rokov 20. storočia bol zástupcom Švajčiarska pri rokovaniach o vstupe do Spoločenstva národov. Mal značný podiel na uznaní jeho neutrality.
Adorácia

Adorácia () je vzdávanie úcty vzývaním, klaňaním a inými formami náboženského uctievania. V katolicizme sa adoruje Bohu (Otec, Syn a Duch Svätý), eucharistii a symbolom osoby či vtelenia Ježiša Krista. Adorujúca osoba sa volá adorant.
Adorant

Adorant alebo orant (lat.) je označenie adorujúcej postavy, ktoré sa používa predovšetkým v umení. Adorujúce postavy boli najčastejšie zobrazované s rukami zopätými k modlitbe, ale aj v iných typizovaných pózach.
Mawlawíja

Mawlawíja (iné prepisy: mawlavíja, maulawíja, maulavíja; zriedkavo: mawlawí, mawlaví, maulawí, maulaví, moulaví; (?)nesprávne: "mawláwíja, mauláwíja, mauláví, mouláví"; v osmanskej turečtine: mevlevíje resp. v iných prepisoch: mevlevíja/mewlewíje, moderná turečtina: Mevlevî) je turecké bratstvo sufizmu známe ako krúžiaci derviši, podľa tanca, ktorý používajú pri meditácii. 
Bratstvo vytvoril Džaláluddín Rúmí, ale rozšíril ho jeho syn sultán Walád. Základom náboženskej praxe rádu bola hudba a tanec. Známy je obrad samá s tancujúcimi dervišmi, ktorý sa koná v miestnosti kruhového tvaru po piatkovej modlitbe. Bratstvo sa tešilo ochrane osmanských sultánov a zohralo veľkú úlohu v tureckej kultúre.
Prepadnutie Tatra banky na Tupolevovej ulici

Prepadnutie Tatra banky na Tupolevovej ulici bola banková lúpež v pobočke Tatra banky na Tupolevovej ulici v bratislavskej mestskej časti Petržalka, ktorá sa uskutočnila 22. februára 2012. 
Ozbrojený 47-ročný muž, maskovaný šálom a slnečnými okuliarmi, s rukavicami na rukách, vošiel ráno krátko pred deviatou hodinou do banky a pod hrozbou použitia zbrane žiadal od pracovníčky peniaze. Dostal od nej približne 5 000 eur. V čase lúpeže sa nachádzali v banke dvaja zákazníci, SBS nebola prítomná. Nikto nebol zranený. Po odchode lupiča z banky za ním vybehol jeden zo zamestnancov a začal ho prenasledovať. To si všimol policajt Michal Haňo - kynológ, ktorý sa zhodou okolností v čase osobného voľna nachádzal neďaleko so svojím psom. Keď muž začal unikať smerom na Markovu ulicu, policajt ho vyzval, aby sa zastavil, inak použije donucovací prostriedok. Po jeho neuposlúchnutí Michal Haňo vystrelil raz do vzduchu. Vtedy už boli na mieste ďalší štyria policajti z pohotovostnej motorizovanej jednotky v nepriestrelných vestách, z ktorých jeden tiež raz varovne vystrelil do vzduchu. Muž utekal približne 600 metrov smerom ku Chorvátskemu ramenu (neďaleko Kostola Svätej rodiny). Po zistení, že je obkľúčený, začal kričať, že sa zastrelí. Policajti sa ho snažili upokojiť, on si však po chvíli kľakol a strelil sa do hlavy. Na mieste zomrel. 
Podľa zistení polície muž nebol doposiaľ trestaný. Žil s manželkou v inej časti petržalského sídliska, spolu mali dve dospelé deti. V minulosti sa neúspešne venoval podnikaniu. Zbraň Čz 75 kalibru 9 milimetrov mal v legálnej držbe. 
Dôsledky.
Riaditeľ bratislavskej krajskej polície Csaba Faragó rozhodol o povýšení Michala Haňa na podporučíka, pričom povýšení boli aj štyria policajti, ktorí na mieste zasahovali neskôr. Počas slávnostnej ceremónie vtedajší minister vnútra Daniel Lipšic povedal, že si Michal Haňo si zaslúži vzdať česť a vďaku, keďže zasiahol, hoci nebol v službe, ale na prechádzke so psom. Uviedol, že incident sa síce skončil tragédiou, tú ale nezavinili policajti, podľa neho možno zabránili ešte väčšej, keďže lupič bol ozbrojený a vystresovaný. Hovorca ministerstva vnútra Gábor Grendel dodal, že dôveryhodnosť polície za posledný rok a pol výrazne narástla aj vďaka takým príslušníkom polície ako Michal Haňo.
Moulaví

Moulaví (iné názvy resp. prepisy: Maulawí, Maulaví, Mawlaví; (?)nesprávne: "Mauláví, Mouláví") môže byť:
Kyparissos (mytológia)

Kyparissos (, ) je v gréckej mytológii mladík z ostrova Keós, priateľ boha Apolóna.
Kyparissos bol veľmi krásny mladík, ktorého si obľúbil boh Apolón. Žil na ostrove Keós a jeho najmilším druhom bol obrovský jeleň, zasvätený nymfám, ktorému pri prechádzkach na lúkach hral na lýre a vodil ho k prameňom.
Raz si ho v horúci letný deň pomýlil na poľovačke s divým jeleňom a zabil ho oštepom. Zo žiaľu sa rozhodol vziať si život a prosil boha Apolóna, aby naveky smel po svojom miláčikovi smútiť. Apolón jeho prosbe vyhovel a premenil ho na štíhli strom (cyprus), ktorý rastie v Grécku všade tam, kde niekto trúchli.
Z gréckeho slova "kyparissos" pochádza aj naše pomenovanie stromu cyprus. V Grécku, ale aj inde v Stredomorí sa cyprusy sadia na cintoríny dodnes.
VKontakte

VKontakte (, skrátene VK) je sociálna sieť dostupná vo viacerých jazykoch, ale obzvlášť populárna medzi ruskojazyčnými používateľmi po celom svete, predovšetkým v Rusku, Ukrajine, Kazachstane, Moldavsku, Bielorusku a Izraeli. Podobne ako ostatné sociálne siete, umožňuje VK používateľom kontaktovať priateľov, vytvárať skupiny, verejné stránky a podujatia, zdieľať obrázky, zvuk, video a hrať browserové hry.
V marci 2013 bolo na VK vyše 206 miliónov účtov. VK je na 25. mieste podľa zoznamu top 500 najnavštevovanejších stránok, ktorý uverejňuje Alexa a zároveň druhá najnavštevovanejšia stránka v Rusku. V decembri 2012 službu VKontakte použilo priemerne 43 miliónov ľudí denne.
História.
Tvorca siete Pavel Durov spustil beta testovanie VKontakte v septembri 2006, krátko po promovaní na Petrohradskej štátnej univerzite. Nasledujúci mesiac si zaregistroval doménu "vkontakte.ru". Registrácia bola pôvodne obmedzená pre ľudí z univerzitného prostredia, ktorý dostali pozvánku. Napriek tomu sieť rýchlo rástla. Vo februári 2007 dosiahol počet používateľov 100 tisíc a stala sa druhou najväčšou sieťou v Rusku. V rovnakom čase čelila vážnym DDoS útokom, ktoré ju nakrátko vyradili. Počet používateľov prevýšil jeden milión v júli 2007 a 10 miliónov v apríli 2008. V decembri 2008 VK predbehla svojho ruského rivala – sieť Odnoklassniki.
Popularita.
Podľa rankingu Alexa Internet je VK jednou z najnavštevovaneších stránok v postsovietskych krajinách. V Rusku a Bielorusku patrí sieti druhá priečka. V Ukrajine je VKontakte tretia najnavštevovanejšia stránka. V Kazachstane je na štvrtej pozícii.
Kým Facebook má v Rusku 1 244 280 používateľov, na VKontakte má profil až 75 604 275 ľudí.
Bambi (film 1942)

Bambi je americký animovaný film z roku 1942. Filmu sa režisérsky ujal David Dodd Hand a jeho producentom bol Walt Disney. Námet pochádza z rovnomennej detskej knihy, ktorú napísal rakúsky spisovateľ Felix Salten. Je to piaty film z takzvanej animovanej klasiky Walta Disneyho. Snímka bola nominovaná na Oscara v kategóriach najlepší zvuk, najlepšia hudba a najlepšia filmova pieseň.
V roku 2008 ho Americký filmový inštitút zaradil medzi 10 najlepších animovaných filmov na svete.
Hlasy postavičiek v origináli nahovorili herci Bobby Stewart, Donnie Dunagan, Hardie Albright, John Sutherland, Paula Winslowe, Peter Behn, Tim Davis, Sam Edwards, Cammie King, Will Wright, Ann Gillis a Sterling Holloway. Hudbu zložili Frank Churchill a Edward H. Plumb.
Na film v roku 2006 nadviazalo pokračovanie "Bambi 2".
Liga za duševné zdravie

Liga za duševné zdravie je slovenské nezávislé záujmové združenie, ktorého cieľom je podpora duševného zdravia. Vzniklo v roku 2001, keď sa počas príprav na "Rok duševného zdravia" vyskytla potreba organizácie, ktorá by sa venovala kampani a rátalo sa s tým, že po skončení podujatia bude jej náplňou pomoc a poradenstvo pre ľudí s psychickými chorobami. Každoročne organizuje "Deň nezábudiek", celonárodnú zbierku na pomoc psychicky chorým ľuďom.
Sídlo.
Sídli v Bratislave-Petržalke na Ševčenkovej 21 v priestoroch bývalého Domu služieb, spolu so spoločnosťou Úsmev ako dar a občianskym združením Tančiareň Miriam. Pôvodne mali tieto tri subjekty priestory prenajaté od mesta, v roku 2005 im mesto túto budovu výhodne predalo (vzhľadom na ich neziskový štatút), trhová hodnota objektu bola 14,5 milióna korún, odkúpili ho za 5 miliónov. Ako motív pre kúpu v tomto roku uviedli, že sa obávali, aby im ju po voľbách nová samospráva neponúkla za trhovú cenu. V roku 2012 došlo k rekonštrukcii budovy, ktorá priniesla úsporu energie. V minulosti bola súčasťou objektu aj chránená kaviareň, kde obsluhovali ľudia s psychickým handicapom.
Švajčiarske národné vodnopólové družstvo mužov

Švajčiarske národné vodnopólové družstvo mužov je národné družstvo mužov, ktoré reprezentuje Švajčiarsko v medzinárodných vodnopólových súťažiach a priateľských zápasoch. Funguje pod záštitou "Schweizerischer Schwimmverband" (SSCHV). Jeho najlepší výsledok je 7. miesto na Majstrovstiev Európy. 
Vrcholné podujatia.
Na olympijských hrách sa švajčiarske družstvo zúčastnilo 5-krát. Najlepšie umiestnenie dosiahlo hneď pri svojich prvých štartoch, keď v roku 1920 a 1924 skončilo jedenáste, hoci v zápasoch nebodovalo. Naposledy štartovalo v Londýne 1948, kde skončilo na 12. priečke. Od roku 1960, odkedy sa hrá svetová či európska kvalifikácia na olympijský turnaj, sa mu ani raz nepodarilo na ňu kvalifikovať. Na Majstrovstvá sveta sa družstvu nepodarilo kvalifikovať ani raz. 
Na Majstrovstvách Európy sa družstvo zúčastnilo rovnako 5-krát. V roku 1950 pri svojom prvom štarte na ME skončilo siedme, hoci nebodovalo ani v jednom zápase. Naposledy sa na vrcholnom podujatí ME zúčastnilo v nemeckom Bonne v roku 1989, kde skončilo na 14. priečke. Od roku 1994 sa zúčastňuje sporadicky iba B kategórie ME. V roku 2009 ich aj organizovalo, ale skončilo na poslednom 12. mieste.
Spoločnosť priateľov detí z detských domovov Úsmev ako dar

Spoločnosť priateľov detí z detských domovov Úsmev ako dar alebo skrátene Úsmev ako dar je slovenská nezisková organizácia, ktorej cieľom je pomoc deťom z detských domovov. Predsedom je Prof. MUDr. Jozef Mikloško, PhD, syn politika Jozefa Mikloška.
História.
Prvotná myšlienka vznikla v 70. rokoch v Česko-slovenskej televízii, keď si šoféri Brigády socialistickej práce (BSP) Mirka Nešpora vzali pod patronát detský domov v Holíči, pretože tam vyrastal jeden z ich kolegov. Od roku 1975 začali byť organizované pravidelné návštevy, konali sa letné tábory, karnevaly, výlety a vianočné besiedky. V roku 1982 bol zorganizovaný prvý ročník Vianočného benefičného koncertu v bratislavskom Dome ROH (dnes Dom odborov Istropolis) s účasťou detí z 25 detských domovov z vtedajšieho Západoslovenského a Juhomoravského kraja, kde vystupovali významní umelci. V roku 1991 založili nástupcovia zakladateľov "Spoločnosť priateľov detských domovov Úsmev ako dar". Po čase sa zmenil názov na súčasný, pretože podľa predstaviteľov združenia tu nie sú pre domovy, ale pre deti. 
Súčasnosť.
Spoločnosť priateľov detí z detských domovov Úsmev ako dar je najstaršou a najväčšou mimovládnou organizáciou pôsobiacou v oblasti náhradnej starostlivosti a pomoci krízovým rodinám. Zameriava sa na podporu detí v detských domovoch, na prácu s ohrozenou rodinou, vzdelávanie a sprevádzanie náhradných rodín a pomoc mladým dospelým po odchode z detského domova. Svoju víziu „"…aby každé dieťa malo rodinu"“ prakticky a odborne presadzuje už 30 rokov. Prvoradým záujmom organizácie Úsmev ako dar je skvalitniť život detí v ohrozených rodinách a náhradnej starostlivosti, o čo sa usiluje ako na individuálnej, tak na celospoločenskej úrovni.
Spoločnosť Úsmev ako dar uznáva a rešpektuje dôstojnosť každého človeka, a to od jeho počatia. Pri svojich aktivitách má vždy na zreteli najvyšší záujem dieťaťa. Rodinu chápe ako prirodzené prostredie pre život dieťaťa, a nezabúda ani na význam širšieho príbuzenstva. S veľkou úctou pristupuje k ľuďom,  ktorí sa starajú o dieťa mimo biologickej rodiny a napĺňajú jeho potreby. Rešpektuje právo dieťaťa spolupracovať na rozhodnutiach, ktoré sa ho bytostne týkajú. Váži si všetkých svojich členov, zamestnancov a dobrovoľníkov. Úsmev ako Dar sa spolupodielal na zrušenie Detského mestečka Trenčín v roku 2005, kde v tomto projekte sa od roku 1973 zaviedla rodinná výchova. 
Centrála spoločnosti sídli v Bratislave-Petržalke na Ševčenkovej 21. Pobočky Úsmevu nájdete aj v Trnave, Prievidzi, Banskej Bystrici, Nitre, Ružomberku a v Košiciach.
Citroën Belphégor

Citroën Belphégor je nákladný alebo osobný automobil, ktorý vyrábala francúzska automobilka Citroën v rokoch 1964 až 1972. Bol stavaný pre hmotnosti od 3,5 do 8 ton. Model bol konkurentom pre Renault Super Galion SG4, v Česko-Slovensku známy ako Avia.
Nahradil modely U23 a T55. Dizajn vytvoril Flaminio Bertoni sochár a dizajnér Citroënov Traction Avant, 2CV, DS, Ami 6. Zaujímavosťou bolo použitie sklenených priezorov pri nohách vodiča a spolujazdca. Vodič tak mohol vidieť priamo pred automobil ale nebolo mu vidieť na nohy. Kabína mala nezávislé zavesenie na štyroch tlmičoch čo zabezpečovalo oproti konkurencii nadštandardný komfort posádky. Aerodynamický tvar kabíny zasa znižoval spotrebu.
V roku 1967 sa Citroën spojil s výrobcom nákladných automobilov Berliet. Prebral tak výrobu kamiónov vo Vénissieux. Belphégor tak bol postupne nahradený sériou Citroën K.
Prevodovky.
Prevodová skriňa « 30 % » umožňuje veľa výhod pre pracovné špeciály na stavby, lomy. Môže byť vybavená príslušenstvom ako navijak, hydraulický sklápač, nakladač.
Hydropneumatické brzdy.
Belphégor prebral hydropneumatické brzdy z Citroënu DS. Používal dva nezávislé brzdové okruhy čo bolo na tú dobu netradičné riešenie bezpečnosti. Je to neobvyklé riešenie lebo väčšinou sa používali klasické brzdy alebo pri väčších nákladných vozidlách vzduchové brzdy.
Hydropneumatické brzdy sú oveľa účinnejšie ako klasické hydraulické, pracujú s viac ako dvojnásobným tlakom. Belphégor však nemal hydropneumatické odpruženie a nemohol ho tak využiť na reguláciu tlaku, bol potrebný nezávislý záťažový regulátor. (Zariadenie ktoré v závislosti na hmotnosť nákladu reguluje účinok bŕzd.) Mechanický systém tak rozdeľuje brzdný účinok medzi prednú a zadnú nápravu podľa zaťaženia. Inováciou bolo aj použitie indikátora opotrebenia bŕzd na palubnej doske.
Podvozok.
Podvozok bol použitý klasickej koncepcie. Listové pružiny vpredu a vzadu, vzadu s postupným upínaním. Kabína bola pripojená k rámu prostredníctvom štyroch nezávislých tlmičov. Tento systém nezávislého odpruženia kabíny sa používa u nákladných vozidiel dodnes.
Déimachos (syn Nélea)

Déimachos (, ) je v gréckej mytológii syn pylského kráľa Nélea a jeho manželky Chlóridy.
Déimachos mal dvanásť súrodencov, sestru Péro a bratov, Taura, Asteria, Pylaóna, Alastora, Eurybia, Epilaa, Frasia, Eurymena, Euagora, Periklymena a Nestora.
Déimachos sa so svojimi desiatimi bratmi a s otcom vypravili ako spojenci élidskeho kráľa Augeia do vojny proti najväčšiemu gréckemu hrdinovi Heraklovi a v boji s ním padli. Ich rod však nevyhynul, lebo Néleov najmladší syn Nestor sa pre svoju mladosť výpravy nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.
Bambi

Bambi (z – malé dieťa) môže byť
Izabela Kastílska

Izabela Kastílska môže byť:
Židia v Bulharsku

Židovská komunita v Bulharsku patrí prevažne k sefardskej židovskej vetvi. V súčasnosti žije v Bulharsku približne 2 100 Židov.
Dejiny.
Po vyhnaní Židov zo Španielska Ferdinandom Aragónskym a Izabelou Kastílskou našla veľká časť Židov z Pyrenejského polostrova útočisko v Osmanskej ríši a usadili sa aj na území dnešného Bulharska. Ich spoločenským a kultúrnym centrom sa stala Sofia. Nevyčnievali nad bežné obyvateľstvo a ostatní spoluobčania ich rešpektovali a postavili sa za nich, keď im hrozilo nebezpečenstvo. Potom čo sa Bulharsko stalo spojencom hitlerovskej Tretej ríše, bol vydaný zákon na ochranu národa. Židom boli do istej miery obmedzené práva (nesmeli chodiť v noci von, boli uzavreté židovské kultúrne inštitúcie a museli nosiť označenie svojej príslušnosti). Proti tomuto nariadeniu ľudia z celého Bulharska protestovali. Na rozdiel od ostatných štátov Európy však toto označenie pozostávalo z malého žltého odznaku. Situácia sa však zhoršovala a v roku 1943 začali prvé deportácie do koncentračných táborov. Medzi prvými boli deportovaní Židia z obsadených území gréckej Trácie a Makedónie – približne 11 000 ľudí. Keď malo dôjsť k deportácii bulharských Židov, tak sa na ich stranu opäť postavila bulharská spoločnosť (napr. Zväz spisovateľov, Advokátska komora, zväzy umelcov atp.). Faktickú účinnosť tieto protesty však nemali. K zastaveniu transportov prispelo, že sa obyvatelia mesta Kiustendil obrátili na svojho poslanca a zároveň podpredsedu parlamentu Dimitara Peševa. Tomu sa následne podarilo presvedčiť 42 svojich kolegov a podpísali rezolúciu, že Židia pre Bulharsko nie sú problém, a že by ich vydanie bolo urážkou Bulharov. Po tomto vystúpení sa na stranu zastavenia deportácií postavil aj cár Boris III. Vláda tak miesto do koncentračných táborov poslala Židov do vidieckych giet a pracovných táborov v Bulharsku. V povojnovom období začalo s nástupom komunistickej strany prenasledovanie náboženských spoločností. Následkom toho emigrovalo 90 % bulharských Židov na územie dnešného Štátu Izrael.
Demografia.
"Zdroje dát: rok 1933, rok 1950, rok 1965 , rok 1980 , rok 2002, rok 2005 "
Židia proti okupácii

Židia proti okupácii (Jews Against the Occupation, skrátene JATO) je skupina pôvodne z New Yorku, ktorá sama seba nazýva „organizáciou moderných, sekulárnych a veriacich Židov rôzneho veku usilujúcich o mier v oblasti Izraela a Palestíny prostredníctvom spravodlivosti pre Palestínčanov aj Izrael“. Tiež požadujú zbúranie bezpečnostnej bariéry na pomedzí Izraela a Západného brehu Jordánu, ktorú nazývajú „Stenou apartheidu“ ("Apartheid Wall").
Organizácia tvrdí, že hľadá jednotu s palestínskym ľudom podporou ľudských väzieb, ktoré presahujú náboženské, etnické a politické rozpory. Protestujú najmä proti následujúcim šiestim bodom:
Podľa Rachel Newmannovej, členky JATO
Vysoká škola Goethe Uni Bratislava

Vysoká škola Goethe Uni Bratislava bola súkromná vysoká škola, ktorá pôsobila na Slovensku od roku 2012. Zabezpečovala vysokoškolské vzdelávanie prvého a druhého stupňa na svojich troch fakultách. Zriaďovateľom školy bola spoločnosť Vysoká škola Goethe Uni Bratislava, a.s. Vysoká škola pôsobila na základe uznesenia vlády č. 361 zo dňa 18. júna 2012.
Predpokladom na štúdium na tejto vysokej škole bolo ovládanie nemeckého jazyka, dominantného jazyka vyučovania. Základnou ideou bolo ponúknuť nemecky hovoriacim mladým ľudom z priľahlého regiónu kvalitné vzdelanie v medzinárodnom prostredí. Spolupracovala s medzinárodnými vysokými školami a univerzitami.
Vysoká škola bola zrušená koncom roka 2015 odňatím štátneho súhlasu na návrh ministra školstva Juraja Draxlera. Draxler sa vo februári 2015 vyjadril, že predpokladá zrušenie školy. Dôvodom podľa neho bolo neplnenie podmienok akreditácie. Skončiť mala do "„konca [vtedajšieho] roku“". Rektor Ľubomír Šlahor tvrdil, že o ničom nevie a škola vypracováva podklady pre Akreditačnú komisiu. Neistota ostávala ohľadne schválených programov. 64 vtedajších študentov od augusta 2015 nemuselo mať kde doštudovať.